Source: http://www.bihon.ro/trebuie-sa-castigam-turneul/1705530
Timestamp: 2017-04-24 01:38:11+00:00

Document:
„Trebuie să câştigăm turneul” - BIHON
Joburi Publi24 Romimo Bestauto BIHON Bihon CSM Oradea „Trebuie să câştigăm turneul” „Trebuie să câştigăm turneul”	De	Gavril Nutiu	la	29. septembrie 2016 14:36	Internaţionalul orădean Tiberiu Negrean, unul din titularii de bază ai CSM Digi	- © FOTO: www.Oradeabestphoto.ro
Poloiştii de la CSM Digi debutează vineri în noua ediţie a LEN Champions League. CSM Digi începe o nouă „campanie europeană”, pe care şi-o doreşte cât mai lungă şi mai fructuoasă. Echipa noastră este gazda unuia din cele patru turnee din prima rundă de calificare a Ligii Campionilor, având ca adversare formaţiile Mornar Split, Galatasaray Istabul şi UZSC Utrecht. Primele două clasate vor obţine calificarea în runda a doua preliminară a competiţiei.
În calitate de gazdă, CSM Digi ţinteşte câştigarea turneului. „Vrem şi ne propunem să câştigăm grupa, pentru că jucăm acasă, în faţa suporterilor noştri, dar şi pentru a avea o poziţie mai avantajoasă la tragerea la sorţi pentru turul doi. Este important să terminăm pe primul loc, fapt care ne-ar ajuta să jucăm cu echipe mai accesibile în faza următoare”, ne-a declarat antrenorul secund al CSM Digi, Gheorghe Dunca. Referitor adversarele din turneul de la Oradea, tehnicianul orădean este încrezător în şansele echipei sale de a se impune.
„Consider că putem să ne învingem adversarele. Pe Mornar o cunoaştem, am jucat cu ei şi în sezonul trecut, când ne-au eliminat, dar acum sperăm să câştigăm noi. Nu văd acest meci ca un prilej de revanşă, de răzbunare, este o partidă ca oricare alta. Pe Galatasaray am întâlnit-o recent, la Memorialul Nicolae Rujinschi şi nu cred că va putea să ne pună probleme. Utrecht pare, de asemenea, o echipă accesibilă”, a afirmat Dunca.
„Băieţii sunt montaţi”
„Secundul” CSM Digi crede în capacitatea de mobilizare a echipei sale. „Băieţii sunt montaţi şi determinaţi să câştige, să facă un turneu bun. Acestea vor fi primele meciuri oficiale din noul sezon şi este important să începem cu dreptul, să ne îndeplinim obiectivul. Sperăm că echipa să se prezinte cât mai bine, pentru că timpul de pregătire nu a fost poate suficient, în condiţiile în care avem numeroşi jucători noi în lot”, a explicat Gheorghe Dunca.
CSM Digi joacă vineri, în prima etapă, cu UZSC Utrecht, urmând să dispute sâmbătă meciul cu Galatasaray, iar duminică partida cu Mornar Split, considerată derby-ul turneului.
Antrenorii Kádár Kálmán şi Gheorghe Dunca au la dispoziţie întregul lot de jucători, neexistând accidentări sau indisponibilităţi. Accesul publicului la turneu este liber.
Taguri: campanie europeană, csm digi, len champions league, polo, turneu	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 csm